
КАНОНЫ 
С АКАФИСТОМ 
ИИСУСУ СЛАДЧАЙШЕМУ 


Глас 2. Песнь 1 


Ирмос: Во глубине постла иногда 
фараонитское всевоинство преору- 
женная сила, воплощшееся же Слово 
всезлобный грёх потребило есть, пре- 
прославленный Господь, славно бо 
прославися. 


Иисусу Сладчайшему: 


Припев: Иисусе Сладчайший, 
спаси мя. 

Иисусе Сладчайший Христе, 
Иисусе долготерпеливе, души моея 
язвы исцели, Иисусе, и услади 
сердце мое, Многомилостиве, мо- 


реа 

люся, Иисусе Спасе мой, да вели- 
чаю Тя, спасаемый. 

Иисусе Сладчайший Христе, 
Иисусе, отверзи покаяния ми 
дверь, человеколюбче Иисусе, и 
приими мя, Тебе припадающа и 
тепле просяща, Иисусе Спасе мой, 
согрешений прощения. 

Иисусе Сладчайший Христе, 
Иисусе, исхити мя из руки льсти- 
ваго велиара, Иисусе, и сотвори 
деснаго предстоятеля славы Тво- 
ея, Иисусе Спасе мой, части шуия 
мя избавляяй. 

Богородичен: Иисуса рождшая 
Бога, Владычице, моли о непо- 
требных рабех, Пречистая, яко да 
муки молитвами Твойми изба- 
вимся, Нескверная, осквернен- 
нии, славы присносущныя на- 
слаждающеся. 

Пресвятей Богородице: 

Припев: Пресвятая Богородице, 
спаси нас. 

Многими содержимь напасть- 
ми, к Тебе прибегаю, спасения ис- 
кий: о, Мати Слова и Дево, от 
тяжких и лютых мя спаси. 

Страстей мя смущают прилози, 
многаго уныния исполнити мою 
душу; умири, Отроковице, тиши- 
ною Сына и Бога Твоего, Все- 
непорочная. 

Спаса рождшую Тя и Бога, мо- 
лю, Дево, избавитися ми лютых; 
к Тебе бо ныне прибегая, прости- 
раю и душу и помышление. 

Недугующа телом и душею по- 
сещения Божественнаго и про- 
мышления от Тебе сподоби, едина 
Богомати, яко благая, Благаго же 
родительница. 

Ангелу-хранителю: 

Иисусу: Господи Иисусе Христе, 
Боже мой, помилуй мя. 

Песнь воспети и восхвалити, 
Спасе, Твоего раба достойно спо- 
доби безплотному Ангелу, настав- 
нику и хранителю моему. 

Припев: Святый Ангеле Божий, 
хранителю мой, моли Бога о мне. 

Един аз в неразумии и в ленос- 
ти ныне лежу, наставниче мой и 
хранителю, не остави мене поги- 
бающа. , 

Слава: Ум мой твоёю молитвою 
направи творити ми Божия пове- 
ления, да получу от Бога отдание 
грехов, и ненавидети ми злых 
настави мя, молюся ти. 

И ныне: Молися, Дево, о мне, 
рабе Твоём, ко Благодателю, со 
хранителем моим Ангелом и на- 
стави мя творити заповеди Сына 
Твоего и Творца моего. 

Песнь 3 
Ирмос: На камени мя веры утвер- 
ДИВ, разширил еси уста моя на враги 
моя. Возвесели бо ся дух мой, внегда 
пети: несть свят, якоже Бог наш, и 
несть праведен паче Тебе, Господи. 


Иисусу Сладчайшему: 


Услыши, человеколюбче Иису- 
се мой, раба Твоего, вопиюща во 
умилении, и избави мя, Иисусе, 
осуждения и муки, едине долго- 
терпеливе, Иисусе Сладчайший 
многомилостиве. 

Подъими раба Твоего, Иисусе 
мой, припадающа со слезами, 
Иисусе мой, и спаси, Иисусе мой, 
кающагося мя и геенны, Влады- 
ко, избави, Иисусе Сладчайший 
многомилостиве. 

Время, Иисусе мой, еже дал ми 
еси, во страсти иждих, Иисусе 
мой. Темже, Иисусе мой, не от- 

вержи мя, но воззови, молюся, 
Владыко Иисусе Сладчайший, и 
спаси. 

Богорбдичен: Дево, рождшая 
Иисуса моего, моли избавити мя 
геенны, едино предстательство 
оскорбляемых, Богоблагодатная, и 
сподоби мя жизни, Всенепороч- 
ная, нестареющияся. 


Пресвятей Богородице: 


Предстательство и покров жиз- 
ни моея полагаю Тя, Богороди- 
тельнице Дево: Ты мя окормӣ ко 
пристанищу Твоему, благих ви- 
новна, верных утверждение, еди- 
на всепетая. 

Молю, Дево, душевное смуще- 
ние и печали моея бурю разорити: 
Ты бо, Богоневестная, начальника 
тишины Христа родила еси, едина 
пречистая. 

Благодетеля рождши добрых 
виновнаго, благодеяния богатство 
всём источи, вся бо можеши, яко 
сильнаго в крепости Христа рожд- 
ши, Богоблаженная. 

Лютыми недуги и болёзнен- 
ными страстьми истязаему, Дево, 
Ты ми помози: исцелений бо не- 
оскудное Тя знаю сокровище, 
Пренепорочная, неиждиваемое. 


Ангелу-хранителю: 


Все помышлёние мое и душу 
мою к тебе возложих, хранителю 
мой; ты от всякия мя напасти 
вражия избави. 

Враг попирает мя и озлобляет, 
и поучает всегда творити своя хо- 
тения; но ты, наставниче мой, не 
остави мене погибающа. 

Слава: Пети песнь со благода- 
рением и усердием Творцу и Богу 

даждь ми и тебё, благому Анге- 
лу-хранителю моему; избавителю 
мой, изми мя от враг, озлобляю- 
щих мя. 

И ныне: Исцели, Пречистая, моя 
многонедужныя струпы, яже в ду- 
ши, прожени враги, иже присно 
борются со мною. 

Таже: Господи, помилуй. 
(Трижды. ) 

Седален Иисусу 

Спасе мой Иисусе, блуднаго 
спасый, Спасе мой Иисусе, прие- 
мый блудницу, и мене ныне по- 
милуй, Иисусе многомилостиве, 
спаси, ущедри, о Иисусе благо- 
детелю, якоже, Благоутробне, Ма- 
нассию, Иисусе мой, яко един 
человеколюбец. 


Слава: Седален Ангелу 
От любве душевныя вопию ти, 
хранителю моея души, всесвятый 

мой Ангеле: покрый мя и соблюдӣ 
от лукаваго ловления всегда, и к 
жизни настави небесней, вразум- 
ляя и просвещая, и укрепляя мя. 


И ныне: Богородичен 


‚Богородице безневестная пре- 
чистая, Яже без семене рождши 
всех Владыку, Того со Ангелом- 
хранителем моим моли избавити 
МИ ся всякаго недоумения и дати 
умиление и свет души моей, и 
согрешением очищение, Яже еди- 
на вскоре заступающи. 


Песнь 4 


Ирмос: Пришел еси от Девы, не 
ходатай, НИ Ангел, но Сам, Господи, 
воплощся, и спасл еси всего мя 
человека. Тем зову Ти: слава силе 
Твоей, Господи. 


Иисусу Сладчайшему: 


Исцели, Иисусе мой, души мо- 
ея язвы, Иисусе мой, молюся, и 

руки мя исхити, Иисусе мой бла- 
гоутробне, душетленнаго велиара, 
и спаси. 

Согреших, Иисусе мой Слад- 
чайший, благоутробне; Иисусе 
мой, спаси мя, прибегающаго к 
покрову Твоему, Иисусе долготер- 
пеливе, и Царствия Твоего мя 
сподоби. 

Никтоже согреши, Иисусе мой, 
якоже согреших аз, окаянный, но 
припадаю моляся, Иисусе мой, 
спаси мя и жизни, Иисусе мой, 
наследие ми даруй. 

Богорбдичен: Всепетая, Иисуса 
рождшая Господа, Того моли из- 
бавити муки вся, поющия Тя, и 
Богородицу воистинну именую- 
щия. 

Пресвятёй Богородице: 

Страстей моих смущение, Корм- 
чию, рождшая Господа, и бурю 

утиши мойх прегрешений, Бого- 
невестная. 

Милосердия Твоего бездну при- 
зывающу подаждь ми, Яже Благо- 
сердаго рождшая и Спаса всех, 
поющих Тя. 

Наслаждающеся, Пречистая, 
Твоих дарований, благодарствен- 
ное воспеваем пение, ведуще Тя, 
Богоматерь. 

На одре болезни моея и немощи 
низлежащу ми, яко благолюбива, 
помози, Богородице, едина Прис- 
нодево. 

Надежду и утверждение, и спа- 
сения стену недвижиму имуще 
Тя, Всепетая, неудобства всякаго 
избавляемся. 


Ангелу-хранителю: 


Моли человеколюбца Бога ты, 
хранителю мой, и не остави мене, 

но присно в мире житие мое со- 
блюди и подаждь ми спасение 
необоримое. 

Яко заступника И хранителя 
животу моему прием тя от Бога, 
Ангеле, молю тя, святый, от вся- 
ких мя бед свободи. 

Слава: Мою скверность твоею 
святынею очисти, хранителю мой, 
и от части шуия да отлучен буду 
молитвами твоими и причастник 
славы явлюся. 

И ныне: Недоумение предлежит 
ми от обышедших мя зол, Пречис- 
тая, но избави мя от них скоро: к 
Тебе бо единей прибегох. 


Песнь 5 


Ирмос: Просвещение во тме ле- 
жащих, спасение отчаянных, Христе 
Спасе мой, к Тебе утренюю, Царю 
мира, просветӣ мя сиянием Твойм, 
иного бо разве Тебе Бога не знаю. 

Иисусу Сладчайшему: 

Ты просвещение, Иисусе мой, 
ума моего, Ты спасёние отчаян- 
ныя души моея, Спасе, Ты, 
Иисусе мой, муки избави и геенны 
мя, зовуща: спаси, Иисусе мой 
Христе, мя окаяннаго. 

Всеконечно, Иисусе мой, ко 
страсти безчестия низвержен ны- 
не зову: Ты, Иисусе мой, помощи 
ми руку низпослав, исторгни 
зовуща: спаси, Иисусе мой Хрис- 
те, мя окаяннаго, 

Осквернен ум, Иисусе мой, об- 
нося, взываю Ти: очисти мя от 
скверны прегрешений и избави мя 
во глубины злобы от неведения 
низпоползшагося, Спасе Иисусе 
мой, и спаси мя, молюся. 

Богородичен: Иисуса рождшая, 
Отроковице Богородительнице, То- 
го умоли спасти вся православ- 

ныя, монахи и мирския, и геенны 
избавити зовущия: разве Тебе 
предстательства твердаго не знаем. 


Пресвятей Богородице: 


Исполни, Чистая, веселия серд- 
це мое, Твою нетленную дающи 
радость, веселия рождшая винов- 
наго. 

Избави нас от бед, Богородице 
чистая, вечное рождши избавле- 
ние и мир, всяк ум преимущий. 

Разреши мглу прегрешений мо- 
их, Богоневесто, просвещением 
Твоея светлости, Свет рождшая 
Божественный и превечный. 

Исцели, Чистая, души моея не- 
можение, посещения Твоего спо- 
добльшая, и здравие молитвами 
Твоими подаждь ми. 

Ангелу-хранителю: 

Яко имёя дерзновёние к Богу, 

хранителю мой святый, Сего умо- 
26, 16 „Э 


ЕЗ Каноны СС 


ли от оскорбляющих мя зол из- 
бавити. 

Свете светлый, светло просвети 
душу мою, наставниче мой и хра- 
нителю, от Бога данный мӣ 
Ангеле. 

Слава: Спяща мя зле тяготою 
греховною, яко бдяща сохрани, 
Ангеле Божий, и возстави мя на 
славословие молёнием твоим. 

И ныне: Марие, Госпоже Богоро- 
дице безневестная, надеждо вер- 
ных, вражия возношения низло- 
жи, поющия же Тя возвесели. 


Песнь 6 

Ирмос: В бездне греховней валя- 
яся, неизследную милосердия Твоего 
призываю бездну: от тли, Боже, мя 
возведи. 

Иисусу Сладчайшему: 

Иисусе мой Христе многоми- 

лостиве, исповедающася приими 

мя, Владыко, о Иисусе, и спаси 
мя, и от тли, Иисусе, мя исхити. 

Иисусе мой, никтоже бысть ин 
блудник, якоже аз, страстный, о 
Иисусе человеколюбче: но Ты, 
Иисусе, мя спаси. 

Иисусе мой, блудницу и блуд- 
наго, и Манассию и мытаря пре- 
идох, о Иисусе мой, страстьми, и 
разбойника, Иисусе, и ниневитяны. 

Богорбдичен: Иисуса Христа мо- 
его рождшая, Пречистая Дево, 
едина несквёрная, осквернена су- 
ща мя молитв твоих иссопом ныне 
очисти. 


Пресвятей Богородице: 


Смерти и тли яко спасл есть, 
Сам Ся издав смерти, тлением и 
смертию мое естество ято бывшее; 
Дево, моли Господа и Сына Твое- 

го, врагов злодействия мя изба- 
Вити. 

Предстательницу Тя живота 
вём и хранительницу тверду, Де- 
во, и напастей решащу молвы, и 
налоги бесов отгоняющу; и молю- 
ся всегда от тли страстей моих 
избавити мя. 

Яко стёну прибёжища стяжа- 
хом и душ всесовершенное спасе- 
ние, и пространство в скорбех, 
Отроковице, и просвещением Тво- 
им присно радуемся; о, Влады- 
чице, и ныне нас от страстей и бед 
спаси. 

На одре ныне немощствуяй ле- 
жу, и несть исцеления плоти 
моей; но, Бога и Спаса миру, и 
Избавителя недугов рождшая, 
Тебе молюся, Благой: от тли недуг 
возстави мя. 

Ангелу-хранителю: 


Всяких мя напастей свободи и 
от печалей спаси, молюся ти, свя- 
тый Ангеле, данный мӣ от Бога, 
хранителю мой добрый. 

Освети ум мой, блаже, и про- 
свети мя, молюся ти, святый Ан- 
геле, и мыслити ми полезная всег- 
да настави мя. 


Слава: Устави сердце мое от на- 
стоящаго мятёжа и бдети укрепи 
мя во благих, хранителю мой, и 
настави мя чудно к тишине жи- 
вотней. 

И ныне: Слово Божие в Тя все- 
лися, Богородице, и человеком Тя 
показа небесную лествицу: Тобою 
бо к нам Вышний сошел ёсть. 


Господи, помилуй. (Трижды.) 
Слава, и ныне: И абие чти акафист: 

АКАФИСТ 
ИИСУСУ СЛАДЧАЙШЕМУ 
Кондак 1 
Возбранный Воеводо и Господи, 
ада победителю, яко избавлься от 
вечныя смерти, похвальная вос- 
писую Ти, создание и раб Твой; 
но, яко имеяй милосердие неизре- 
ченное, от всяких мя бед свободи, 
зовуща: Иисусе, Сыне Божий, по- 
милуй мя. 
Икос 1 


Ангелов Творче и Господи Сил, 
отвёрзи ми недоуменный ум и 
язык на похвалу пречистаго Твое- 
го имене, якоже глухому и гугни- 
вому древле слух и язык отвёрзл 
еси, и, глаголаше, зовый таковая: 
Иисусе пречудный, Ангелов удив- 
ление; Иисусе пресильный, праро- 
дителей избавление. Иисусе пре- 

сладкий, патриархов величание; 
Иисусе преславный, царей укреп- 
ление. Иисусе прелюбимый, про- 
роков исполнение; Иисусе предив- 
ный, мучеников крепосте. Иисусе 
претихий, монахов радосте; Иису- 
се премилостивый, пресвитеров 
сладосте. Иисусе премилосердый, 
постников воздержание; Иисусе 
пресладостный, преподобных ра- 
дование. Иисусе пречестный, дев- 
ственных целомудрие; Иисусе 
предвечный, грешников спасение. 
Иисусе, Сыне Божий, помилуй мя. 


Кондак 2 


Видя вдовицу зельне плачущу, 
Господи, якоже бо тогда умило- 
сердився, сына ея на погребение 
несома воскресил еси; сице и о 
мне умилосёрдися, Человеколюб- 

че, и грехми умерщвленную мою 
душу воскреси, зовущую: Алли- 
луия. 
Икос 2 

Разум неуразуменный разуме- 
ти Филипп ища: Господи, покажи 
нам Отца, глаголаше; Ты же к 
нему: толикое время сый со 
Мною, не познал ли еси, яко Отец 
во Мне, и Аз во Отце есмь? Темже, 
Неизследованне, со страхом зову 
Ти: Иисусе, Боже предвечный; 
Иисусе, Царю пресильный. Иису- 
се, Владыко долготерпеливый; 
Иисусе, Спасе премилостивый. 
Иисусе, хранителю мой пре- 
благий; Иисусе, очисти грехи моя. 
Иисусе, отыми беззакония моя; 
Иисусе, отпусти неправды моя. 
Иисусе, надеждо моя, не остави 
мене; Иисусе, помощниче мой, не 
отрини мене. Иисусе, Создателю 

мой, не забуди мене; Иисусе, Па- 
стырю мой, не погуби мене. Иису- 
се, Сыне Божий, помилуй мя. 


Кондак 3 


Силою свыше апостолы обле- 
кий, Иисусе, во Иерусалиме седя- 
щия, облецы и мене, обнаженнаго 
от всякаго благотворения, тепло- 
тою Духа Святаго Твоего и даждь 
ми с любовию пети Тебе: Алли- 
луия. 

Икос 3 


Имеяй богатство милосердия, 
мытари и грешники, и неверныя 
призвал еси, Иисусе; не презри и 
мене ныне, подобнаго им, но, яко 
многоценное миро, приими песнь 
сию: Иисусе, сило непобедимая; 
Иисусе, милосте безконечная. 
Иисусе, красото пресвётлая; Иису- 
се, любы неизречённая. Иисусе, 

Сыне Бога Живаго; Иисусе, по- 
милуй мя грешнаго. Иисусе, 
услыши мя в беззаконийх зача- 
таго; Иисусе, очисти мя, во гресех 
рожденнаго. Иисусе, научи мя не- 
потребнаго; Иисусе, освети мя 
темнаго. Иисусе, очисти мя сквер- 
наго; Иисусе, возведи мя блуд- 
наго. Иисусе, Сыне Божий, по- 
милуй мя. 
Кондак 4 

Бурю внутрь имеяй помыш- 
лений сумнительных, Петр уто- 
паше; узрев же во плоти Тя суща, 
Иисусе, и по водам ходяща, позна 
Тя Бога истиннаго и, руку спа- 
сения получив, рече: Аллилуия. 


Икос 4 


Слыша слепый мимоходяща 
Тя, Господи, путем, вопияше: 
Иисусе, Сыне Давидов, помилуй 

мя! И, призвав, отверзл еси очи 
его. Просвети убо мӣлостию 
Твоею очи мысленныя сердца и 
мене, вопиюща Ти и глаголюща: 
Иисусе, вышних Создателю; Иису- 
се, нижних Искупителю. Иисусе, 
преисподних потребителю; Иису- 
се, всея твари украсителю. Иисусе, 
души моея утешителю; Иисусе, 
ума моего просветителю. Иисусе, 
сердца моего весёлие; Иисусе, те- 
ла моего здравие. Иисусе, Спасе 
мой, спаси мя; Иисусе, свете мой, 
просвети мя. Иисусе, муки всякия 
избави мя; Иисусе, спаси мя, не- 
достойнаго. Иисусе, Сыне Божий, 
помилуй мя. 


Кондак 5 


Боготочною Кровию якоже ис- 
купил еси нас древле от законныя 
клятвы, Иисусе, сице изми нас от 

сети, ёюже змий запят ны 
страстьми плотскими и блудным 
наваждением, и злым унынием, 
вопиющия Ти: Аллилуия. 


Икос 5 


Видевше отроцы еврейстии во 
образе человечестем Создавшаго 
рукою человека и Владыку разу- 
мевше Его, потщашася веёетвьми 
угодити Ему, осанна вопиюще. 
Мы же песнь приносим Ти, гла- 
голюще: Иисусе, Боже истинный; 
Иисусе, Сыне Давидов. Иисусе, 
Царю преславный; Иисусе, Агнче 
непорбочный. Иисусе, Пастырю 
предивный; Иисусе, хранителю во 
младости моей. Иисусе, корми- 
телю во юности моей; Иисусе, по- 
хвало в старости моей. Иисусе, 
надеждо в смерти моей; Иисусе, 
животе по смерти моей. Иисусе, 

утешение мое на суде Твоем; 
Иисусе, желание мое, не посрами 
мене тогда. Иисусе, Сыне Божий, 
помилуй мя. 

Кондак 6 


Проповедник богоносных веща- 
ние и глаголы исполняя, Иисусе, 
на земли явлься и с человеки Не- 
вместимый пожил еси, и болезни 
наша подъял еси; отнюдуже ра- 
нами Твоими мы исцелевше, пети 
навыкохом: Аллилуия. 


Икос 6 


Возсия вселенней просвещение 
истины Твоея, и отгнася лесть 
бесовская: идоли бо, Спасе наш, 
не терпяще Твоея крепости, падо- 
ша. Мы же, спасение получивше, 
вопием Ти: Иисусе, истино, лесть 
отгонящая; Иисусе, свете, пре- 

вышший всех светлостей. Иисусе, 
Царю, премогаяй всех крепости; 
Иисусе, Боже, пребываяй в ми- 
лости. Иисусе, Хлебе Животный, 
насыти мя алчущаго; Иисусе, 
источниче разума, напой мя жаж- 
дущаго. Иисусе, одеждо веселия, 
одей мя тленнаго; Иисусе, покро- 
ве радости, покрый мя, недостой- 
наго. Иисусе, подателю прося- 
щим, даждь ми плач за грехи моя; 
Иисусе обретение ищущим, обря- 
щи душу мою. Иисусе, отверзи- 
телю толкущим, отверзи сердце 
моё окаянное; Иисусе, Искупи- 
телю грешных, очисти беззакония 
моя. Иисусе, Сыне Божий, по- 
милуй мя. 


Кондак 7 


Хотя сокровенную тайну от ве- 
ка открыти, яко овча на зако- 

ление ведён был еси, Иисусе, и, 
яко агнец прямо стригущаго его, 
безгласен, и, яко Бог, из мёртвых 
воскрёсл еси и со славою на небеса 
вознеслся еси, и нас совоздвигл 
еси, зовущих: Аллилуия. 


Икос 7 


Дивную показа тварь, явлейся 
Творец нам: без семене от Девы 
воплотися; из гроба, печати не 
рушив, воскресе; и ко апостолом, 
дверем затворенным, с плотию 
вниде. Темже чудящеся, воспойм: 
Иисусе, Слове необыменный; Иису- 
се, Слове несоглядаемый. Иисусе, 
сило непостижимая; Иисусе, муд- 
росте недомыслимая. Иисусе, Бо- 
жество неописанное; Иисусе, гос- 
подство неисчетное. Иисусе, 
царство непобедимое; Иисусе, вла- 
дычество безконечное. Иисусе, крё- 

посте высочайшая; Иисусе, власте 
вечная Иисусе, Творче мой, 
ущёдри мя; Иисусе, Спасе мой, 
спаси мя. Иисусе, Сыне Божий, 
помилуй мя. 
Кондак 8 

Странно Бога вочеловечшася 
видяще, устранимся суетнаго ми- 
ра и ум на Божественная воз- 
ложим. Сего бо ради Бог на землю 
сниде, да нас на небеса возведет, 
вопиющих Ему: Аллилуия. 


Икос 8 


Весь бе в нижних, и вышних 
никакоже отступи Неисчетный, 
егда волею нас ради пострада и 
смертию Своею нашу смерть 
умертви, и воскресением живот 
дарова поющим: Иисусе, сладосте 
сердечная; Иисусе, крепосте те- 
лесная. Иисусе, светлосте душев- 

ная; Иисусе, быстрото умная. 
Иисусе, радосте совестная; Иису- 
се, надеждо известная. Иисусе, 
памяте предвечная; Иисусе, по- 
хвало высокая. Иисусе, славо моя 
превознесенная; Иисусе, желание 
моё, не отрини мене. Иисусе, 
Пастырю мой, взыщи мене; Иису- 
се, Спасе мой, спаси мене. Иисусе, 
Сыне Божий, помилуй мя. 


Кондак 9 


Все естество ангельское безпре- 
стани славит пресвятое имя Твое, 
Иисусе, на небеси: Свят, Свят, 
Свят, вопиюще; мы же, грешнии, 
на земли бренными устнами вопи- 
ем: Аллилуия. 


Икос 9 


Ветия многовещанныя, якоже 
рыбы безгласныя видим о Тебе, 
Иисусе, Спасе наш: недоумеют бо 

глаголати, како Бог непреложный 
и человек совершенный пребы- 
ваеши? Мы же, таинству ди- 
вящеся, вопием верно: Иисусе, 
Боже предвечный; Иисусе, Царю 
царствующих. Иисусе, Владыко 
владеющих; Иисусе, Судие живых 
и мертвых. Иисусе, надеждо не- 
надёжных; Иисусе, утешение пла- 
чущих. Иисусе, славо нищих; 
Иисусе, не осуди мя по делом 
мойм. Иисусе, очисти мя по 
милости Твоей; Иисусе, отжени от 
менё уныние. Иисусе, просвети 
моя мысли сердечныя; Иисусе, 
даждь ми память смертную. Иису- 
се, Сыне Божий, помилуй мя. 


Кондак 10 


Спасти хотя мир, Восточе вос- 
током, к темному западу — есте- 
ству нашему пришед, смирился 

еси до смерти; темже превознесеся 
имя Твое паче всякаго имене, и от 
всех колен небесных и земных 
слышиши: Аллилуия. 


Икос 10 


Царю Превечный, Утешителю, 
Христе истинный, очисти ны от 
всякия скверны, якоже очистил 
еси десять прокажённых, и ис- 
цели ны, якоже исцелил еси 
сребролюбивую душу Закхеа мы- 
таря, да вопием Ти, во ‘умилении 
зовуще: Иисусе, сокровище не- 
тленное; Иисусе, богатство неис- 
тощимое. Иисусе, пище крепкая; 
Иисусе, питиё неисчерпаемое. 
Иисусе, нищих одеяние; Иисусе, 
вдов заступление. Иисусе, сирых 
защитниче; Иисусе, труждаю- 
щихся помоще. Иисусе, странных 
наставниче; Иисусе, плавающих 

кормчий. Иисусе, бурных оти- 
шие; Иисусе, Боже, воздвигни мя 
падшаго. Иисусе, Сыне Божий, 
помилуй мя. 
Кондак 11 
Пение всеумиленное приношу 
Ти, недостойный, вопию Ти яко 
хананеа: Иисусе, помилуй мя; не 
дщерь бо, но плоть имам, стра- 
стьми люте бесящуюся и яростию 
палимую, и исцеление даждь во- 
пиющу Ти: Аллилуия. 


Икос 11 


Светоподательна светильника 
сущим во тьме неразумия, прежде 
гоняй Тя Павел, богоразумнаго 
гласа силу внуши и душевную 
быстроту уясни; сице и мене тем- 
ныя зёницы душевныя просвети, 
зовуща: Иисусе, Царю мой пре- 
крепкий; Иисусе, Боже мой пре- 

сильный. Иисусе, Господи мой 
пребезсмертный; Иисусе, Созда- 
телю мӧй преславный. Иисусе, 
Наставниче мой предобрый; Иису- 
се, Пастырю мой прещёдрый. 
Иисусе, Владыко мой преми- 
лостивый; Иисусе, Спасе мой пре- 
милосердый. Иисусе, просвети 
моя чувствия, потемненныя стра- 
стьми; Иисусе, исцели мое тело, 
острупленное грехми. Иисусе, 
очисти мой ум от помыслов су- 
етных; Иисусе, сохрани сердце 
моё от похотей лукавых. Иисусе, 
Сыне Божий, помилуй мя. 


Кондак 12 


Благодать подаждь ми, всёх 
долгов решителю, Иисусе, и при- 
ими мя кающася, якоже приял 
еси Петра, отвергшагося Тебе, и 
призови мя, унывающаго, якоже 

древле Павла, гоняща Тя, и услы- 
ши мя, вопиюща Ти: Аллилуия. 


Икос 12 


Поюще Твое вочеловечение, 
восхваляем Тя вси и веруем со 
Фомою, яко Господь и Бог еси, 
седяй со Отцем и хотяй судити 
живым и мертвым. Тогда убо спо- 
доби мя деснаго стояния, вопи- 
ющаго: Иисусе, Царю предвеёч- 
ный, помилуй Мя; Иисусе, цвете 
благовонный, ‘облагоухай мя. 
Иисусе, теплото любимая, огрей 
мя; Иисусе, храме предвечный, 
покрый мя. Иисусе, одеждо свет- 
лая, украси мя; Иисусе, бисере 
честный, осияй мя. Иисусе, каме- 
ню драгий, просвети мя; Иисусе, 
солнце правды, освети мя. Иису- 
се, свете святый, облистай мя; 
Иисусе, болезни душевныя и те- 
лесныя избави мя. Иисусе, из ру- 

ки сопротивныя изми мя; Иисусе, 
огня неугасимаго и прочих веч- 
ных мук свободи мя. Иисусе, 
Сыне Божий, помилуй мя. 


Кондак 13 


О, пресладкий и всещедрый 
Иисусе! Приими ныне малое мо- 
ление сиё наше, якоже приял еси 
вдовицы две лепте, и сохрани 
достояние Твое от враг видимых и 
невидимых, от нашествия инопле- 
менник, от недуга и глада, от вся- 
кия скорби и смертоносныя раны, 
и грядущия изми муки всех, во- 
пиющих Ти: Аллилуия. (Трижды.) 


Икос 1 


Ангелов Твӧрче и Господи Сил, 
отверзи ми недоуменный ум и 
язык на похвалу пречистаго 
Твоего имене, якоже глухому и 
гугнивому древле слух и язык 

отвёрзл еси, и, глаголаше, зовый 
таковая: Иисусе пречудный, Ан- 
гелов удивление; Иисусе пре- 
сильный, прародителей избавле- 
ние. Иисусе пресладкий, патри- 
архов величание; Иисусе преслав- 
ный, царей укрепление. Иисусе 
прелюбимый, пророков исполне- 
ние; Иисусе предивный, мучени- 
ков крепосте. Иисусе претихий, 
монахов радосте; Иисусе преми- 
лостивый, пресвитеров сладосте. 
Иисусе премилосердый, постни- 
ков воздержание; Иисусе пре- 
сладостный, преподобных радо- 
вание. Иисусе пречестный, деёв- 
ственных целомудрие; Иисусе 
предвечный, грешников спасение. 
Иисусе, Сыне Божий, помилуй мя. 


Кондак 1 


Возбранный Воеводо и Господи, 
ада победителю, яко избавлься от 

вечныя смёрти, похвальная вос- 
писую Ти, создание и раб Твой; 
но, яко имеяй милосердие неизре- 
ченное, от всяких мя бед свободи, 
зовуща: Иисусе, Сыне Божий, по- 
милуй мя. 

Песнь 7 


Ирмбс: Образу златому, на поле 
Дейре служӣму, трие Твой бтроцы 
небрегоша безбожнаго веления, по- 
среде же огня ввёржени, орошаеми 
пояху: благословен еси, Боже отёц 
наших. 


Иисусу Сладчайшему: 


Христе Иисусе, никтоже согре- 
ши на земли от вёка, о Иисусе 
мой, якоже согреших аз, окаян- 
ный и блудный. Темже, Иисусе 
мой, вопию Ти: поюща мя ущед- 
ри, благословен еси, Боже отец 
наших. 

Христе Иисусе, ко страху 
Твоему, вопию, пригвозди мя, о 
Иисусе мой, и окорми ныне ко 
пристанищу благоотишному, яко 
да, Иисусе мой щеёдре, пою Ти 
спасаемый: благословен еси, Боже 
отец наших. 


Христе Иисусе, тмами обещах 
Тебе, страстный, о Иисусе мой, 
покаяние, но солгах окаянный. 
Темже, Иисусе мой, вопию Ти: 
нечувственне пребывающую душу 
мою просвети, Христе, отцев Боже 
благословен еси. 


Богорбдичен: Христа Иисуса 
рождшая странно и паче естества, 
Того моли, Всенепорочная, яже 
чрез естество моя прегрешения 
вся простити ми, Отроковице, да 
зову спасаемь: благословенна еси, 
Бога плотию рождшая. 

Пресвятей Богородице: 


Наше спасёние, якоже восхотел 
еси, Спасе, ‘устрбити, во утробу 
Девыя вселился еси, Юже миру 
предстательницу показал еси; отец 
наших Боже, благословен еси. 


Волителя милости, Егоже роди- 
ла еси, Мати чистая, умоли изба- 
витися от прегрешений и душев- 
ных скверн верою зовущим: отец 
наших Боже, благословен еси. 


Сокровище спасёния и источ- 
ник нетления Тя рождшую, и 
столп утверждения, и дверь пока- 
яния зовущим показал еси: отец 
наших Боже, благословен еси. 


Телесныя слабости и душёвныя 
недуги, Богородительнице, любо- 
вию приступающих к крову Твое- 
му, Дево, исцелити сподоби, Спа- 
са Христа нам рождшая. 

Ангелу-хранителю: 


Милостив буди мии умоли Бо- 
га, Господень Ангеле, имею бо тя 
заступника во всем животе моем, 
наставника же и хранителя, от 
Бога дарованнаго ми во веки. 


Не остави в путь шествующия 
души моея окаянныя убити раз- 
бойником, святый Ангеле, яже ти 
от Бога предана бысть непорочне; 
но настави ю на путь покаяния. 


Слава: Всю посрамлену душу 
мою привожду от лукавых ми по- 
мысл и дел; но предвари, настав- 
ниче мой, и исцеление ми по- 
даждь благими помыслы, уклоня- 
тися всегда на правыя стези. 


И ныне: Премудрости исполни 
всех и крепости божественныя, 
Ипостасная Премудросте Вышня- 
го, Богородицы ради, верою вопи- 

ющих: отец наших Боже, благо- 
словен еси. 


Песнь 8 


Ирмос: В пещь огненную ко отро- 
ком еврейским снизшедшаго и пла- 
мень в росу преложшаго Бога, пойте, 
дела, яко Господа, и превозносите во 
вся веки. 


Иисусу Сладчайшему: 


Тя, Иисусе мой, молю: якоже 
блудницу, Иисусе мой, избавил 
еси многих согрешений, тако и 
мене, Иисусе Христе мой, избави, 
и очисти оскверненную душу 
мою, Иисусе мой. 

Преклонився, Иисусе, безсло- 
весными сластьми, безсловёсен 
явихся и скотом воийстинну, о 
Иисусе мой, страстно окаянный 
уподобихся, Спасе; темже, Иису- 
се, безсловесия мя избави. 

Впад, о Иисусе, в душетленныя 
разбойники, обнажихся одежды, 
Иисусе мой, боготканныя ныне, и 
лежу ранами уязвлен; елей, Хрис- 
те мой, возлей на мя и вино. 

Богорбдичен: Иисуса моего и Бо- 
га носившая Христа несказанно, 
Богородице Марие, Того моли 
присно от бед спастися рабом Тво- 
им, и певцем Твоим, Неискусо- 
мужная Дево. 


Пресвятей Богородице: 


Помощи, яже от Тебе, требую- 
щия не презри, Дёво, поющия и 
превозносящия Тя во веки. 

Неможение души моея ис- 
целяеши и телесныя болезни, Де- 
во, да Тя прославлю, Чистая, во 
веки. 

Исцелений богатство изливае- 
ши верно поющим Тя, Дево, и 

превозносящим неизреченное Твое 
рождество. 

Напастей Ты прилоги отгоняе- 
ши и страстей находы, Дево; тем- 
же Тя поем во вся веки. 


Ангелу-хранителю: 


От Бога посланный, утверди 
живот мой, раба твоего, пребла- 
гий Ангеле, и не остави мене во 
веки. 

Ангела тя суща блага, души 
моея наставника и хранителя, 
преблаженне, воспеваю во веки. 

Слава: Буди ми покров и забра- 
ло в день испытания всех человек, 
воньже огнем искушаются дела 
благая же и злая. 

И ныне: Буди ми помощница и 
тишина, Богородице Приснодёво, 
рабу Твоему, и не остави мене 
лишена быти Твоего владычества. 

Песнь 9 


Ирмос: От Бога Бога Слова, не- 
изречённою мудростию пришедшаго 
обновити Адама, ядию в тление 
падшаго люте, от Святыя Девы 
неизречённо воплотившагося нас ра- 
ди, вёрнии единомудренно песньми 
величаем. 


Иисусу Сладчайшему: 


Манассию, Иисусе мой, мыта- 
ря, блудницу, блуднаго, щедре 
Иисусе, и разбойника преидох, 
Иисусе мой, в делех студных и 
безместных, Иисусе; но Ты, Иису- 
се мой, предварив, мя спаси. 

От Адама, Иисусе мой, согре- 
шившия вся, прежде закона и в 
законе, Иисусе, и по законе, ока- 
янный, и благодати, Иисусе мой, 
победих страстьми окаянно; но 
Ты, Иисусе мой, судьбами Твоими 
спаси мя. 

Да не отлучен буду, Иисусе 
мой, неизречённыя Твоея славы, 
да не улучу части, Иисусе, шуия, 
Сладчайший Иисусе; но Ты мя 
десным овцам Твоим, Христе 
Иисусе мой, сочетав упокой, яко 
благоутробен. 

Богорбдичен: Иисуса, Богороди- 
це, Егоже носила еси, едина 
Неискусомужная Дево Марие, То- 
го, Чистая, умилостиви, яко Сына 
Твоего и Зиждителя, избавити 
притекающия к Тебе искушений 
и бед, и огня будущаго. 


Пресвятей Богородице: 


Тока слез моих не отвратися, 
Яже от всякаго лица всяку слезу 
отъемшаго, Дево, Христа рожд- 
шая. 

Радости моё сердце исполни, 
Дево, Яже радости приемшая ис- 

полнёние, греховную печаль по- 
требляющи. 

Пристанище и предстательство 
к Тебе прибегающих буди, Дево, 
и стена нерушимая, прибежище 
же и покров, и веселие. 

Света Твоего зарями просвети, 
Дево, мрак неведения отгоняющи, 
благовёрно Богородицу Тя испо- 
ведающих. 

На месте озлобления немощи 
смирившагося, Дево, исцели, из не- 
здравия во здравие претворяющи. 

Ангелу-хранителю: 

Иисусу: Господи Иисусе Христе, 
Боже мой, помилуй мя. 

Помилуй мя, едине Спасе мой, 
яко милостив еси и милосёрд, и 
праведных ликов сотвори мя при- 
частника. 

Ангелу: Святый Ангеле Божий, 
хранителю мой, моли Бога о мне. 

Мыслити ми присно и творити, 
Господень Ангеле, благая и полёз- 
ная даруй, яко сильна яви в нёмо- 
щи и непорочна. 

Слава: Яко имёя дерзновёние к 
Царю Небесному, Того моли с про- 
чими Безплотными помиловати 
мя, окаяннаго. 

И ныне: Много дерзновение иму- 
щи, Дево, к Воплощшемуся из Те- 
бе, преложи мя от уз и разре- 
шение ми подаждь, и спасение 
молитвами Твоими. 


Молитва ко Господу нашему 
Иисусу Христу 

Господу помолимся. Господи, 
помилуй. 

Владыко Господи Иисусе ‚Хрис- 
тё Боже наш, Иже неизреченнаго 
ради Твоего человеколюбия на 
конец веков в плоть оболкийся от 

Приснодевы Марии, славим о нас 
Твое спасительное промышление 
раби Твои, Владыко; песнословим 
Тя, яко Тебе ради Отца познахом; 
благословим Тя, Егоже ради и Дух 
Святый в мир вниде, поклоняемся 
Твоей по плоти Пречистей Ма- 
тери, таковей страшней тайне 
послужившей; восхваляем Твоя 
Ангельская ликостояния, яко вос- 
певатели и служители Твоего ве- 
личествия; ублажаем Предтечу 
Иоанна, Тебе крестившаго, Госпо- 
ди; почитаем и провозвестившия 
Тя пророки, прославляем апосто- 
лы Твоя святыя; торжествуем же 
и мученики, священники же Твоя 
славим, и поклоняемся преподоб- 
ным Твоим, и вся Твоя правед- 
ники пестунствуем. Таковаго и 
толикаго многаго и неизреченнаго 
лика Божественнаго в молитву 

приводим Тебе, всещедрому Богу, 
раби Твой, и сего ради просим 
нашим согрешёнием прощение, 
еже даруй нам всех Твойх ради 
святых, изряднее же святых Тво- 
их щедрот, яко благословен еси во 
веки. Аминь. 


Молитва ко Пресвятей Богородице 


Пресвятая Богородице, спаси 
нас. 

Царице моя преблагая, надеж- 
до моя Богородице, приятелище 
сирых и странных предстательни- 
це, скорбящих радосте, обидимых 
покровительнице! Зриши мою бе- 
ду, зриши мою скорбь, помози ми 
яко нёмощну, окормӣ мя, яко 
странна. Обиду мою веси, разреши 
ту, яко волиши; яко не имам 
иныя помощи, разве Тебе, ни 
иныя предстательницы, ни благия 

утёшительницы, токмо Тебе, о 
Богомати, яко да сохраниши мя и 
покрыеши во вёки веков. Аминь. 


Молитва Ангелу-хранителю 


Святый Ангеле Божий, храни- 
телю мой, моли Бога о мне. 

Ангеле Христов святый, к тебе, 
припадая, молюся, хранителю 
мой святый, приданный мне на 
соблюдение души и телу моему 
грешному от святаго крещения! 
Аз же своею леностию и свойм 
злым обычаем прогневах твою 
пречистую светлость и отгнах тя 
от себе всеми студными делы: 
лжами, клеветами, завистию, 
осуждением, презорством, непо- 
корством, братоненавидением и 
злопомнением, сребролюбием, пре- 
любодеянием, яростию, скупос- 
тию, объядением без сытости и 

опивством, многоглаголанием, злы- 
ми помыслы и лукавыми, гордым 
обычаем и блудным возбешением, 
имый самохотение на всякое плот- 
ское вожделение. О, злое мое про- 
изволение, егоже и скоти без- 
словеснии не творят! Да како 
возможеши воззрети на мя или 
приступити ко мне, аки ко псу 
смердящему? Котборыма очима, 
Ангеле Христов, воззриши на мя, 
оплетшася зле во гнусных делех? 
Да како уже возмогу отпущения 
просити горьким и злым мойм, и 
лукавым деяниям, в няже впадаю 
по вся дни и нощи и на всяк час? 
Но молюся ти, припадая, храни- 
телю мой святый, умилосердися 
на мя, грешнаго и недостойнаго 
раба твоего (имя рек), буди ми 
помощник и заступник на злаго 
моего сопротивника святыми тво- 

ими молитвами и Царствия Бо- 
жия причастника мя сотвори со 
всеми святыми, всегда и ныне, и 
присно, и во веки веков. Аминь. 


В пяток же вечера чтется ака- 
фист Пресвятей Богородице. 


Таже: Достойно есть... (Поклон 
земный.) Аще же попразднство, поём 
задостойник праздника. Слава и ны- 
не: Господи, помилуй. (Трижды. ) 
И отпуст: Молитвами святых 
отед наших, Господи Иисусе 
Христе, Боже наш, помилуй нас. 
Аминь. Господи, помилуй. (Триж- 
ды.) 

Утверждение на Тя надеющих- 
ся, утверди, Господи, Церковь, 
юже стяжал еси честною Твоёю 
кровию. 

Владычице, приими молитвы 
раб Твойх и избави нас от всякия 

нужды и печали. Аще ёсть празд- 
ник, поём тропарь, кондак и вели- 
чание. 


Приидите, поклонимся... 


КАФИСМА СЕДМАЯНАДЕСЯТЬ 
Аллилуия, 118 


'Блажени непорӧчнии в путь 
ходящии в законе Господни. *Бла- 
жени испытающии свидения Его, 
всём сердцем взыщут Его. °Не де- 
лающии бо беззакония, в путех 
Его ходиша. “Ты заповедал еси 
заповеди Твоя сохранити зело, 
‘дабы исправилися путиё мои, 
сохранити оправдания Твоя. °Тог- 
да не постыжуся, внегда призрети 
ми на вся заповеди Твоя. 'Испо- 
вемся Тебе в правости сердца, 
внегда научити ми ся судьбам 
правды Твоея. %Юправдания Твоя 
сохраню; не остави мене до зела. 

°В чесом исправит юнейший путь 
свой? Внегда сохранити словеса 
Твоя. ЮВсём сердцем моим взы- 
сках Тебе; не отрини мене от за- 
поведей Твоих. "В сердце моем 
скрых словеса Твоя, яко да не 
согрешу Тебе. !Благословен еси, 
Господи, научи мя оправданием 
Твоим. !*Устнама мойма возвестих 
вся судьбы уст Твойх. “На пути 
свидений Твойх насладихся, яко о 
всяком богатстве. !°В заповедех 
Твоих поглумлюся, и уразумею 
пути Твоя. Во оправданиих Тво- 
их поучуся, не забуду словес Тво- 
их. !"Воздаждь рабу Твоему: живи 
мя, и сохраню словеса Твоя. !%От- 
крый очи мой, и уразумёю чудеса 
от закона Твоего. !"Пришлец аз 
есмь на земли, не скрый от мене 
заповеди Твоя. Возлюби душа 
моя возжелати судьбы Твоя на 

всякое время. Запретил еси гор- 
дым; прокляти уклоняющиися от 
заповедей Твоих. 2Отъими от 
менё понос и уничижение, яко 
свидений Твоих взысках. Ибо 
седоша князи и на мя клеветаху, 
раб же Твой глумляшеся во 
оправданиих Твоих; ибо свиде- 
ния Твоя — поучение мое есть, и 
совети мой — оправдания Твоя. 
°Прильпе земли душа моя, живи 
мя по словеси Твоему. Пути моя 
возвестих, и услышал мя еси; 
научи мя оправданием Твоим. 
Путь оправданий Твойх вразуми 
ми, и поглумлюся в чудесех Тво- 
их. *Воздрема душа моя от уны- 
ния; утверди мя в словесех Твойх. 
Путь неправды отстави от мене 
и законом Твойм помилуй мя. 
Путь истины изволих и судьбы 
Твоя не забых. 'Прилепихся сви- 

дением Твоим, Господи, не посра- 
ми мене. Путь заповедей Твоих 
текох, егда разширил еси сердце 
моё. З3Законоположи мне, Гос- 
поди, путь оправданий Твоих, и 
взыщу и выну. “Вразуми мя, и 
испытаю закон Твой, и сохраню ий 
всем сердцем моим. *Настави мя 
на стезю заповедей Твоих, яко 
тую восхотех. 3°Приклони сердце 
мое во свидения Твоя, а не в ли- 
хоимство. 'Отврати очи мои, еже 
не видети суеты; в пути Твоем 
живи мя. Постави рабу Твоему 
слово Твое в страх Твой. Отъими 
поношение мое, еже непщевах, 
яко судьбы Твоя благи. “Се, воз- 
желах заповеди Твоя: в правде 
Твоей живи мя. “И да приидет на 
мя милость Твоя, Господи, спа- 
сение Твое по словеси Твоему, “и 
отвещаю поношающым ми слово, 

яко уповах на словеса Твоя. “И не 
отъими от уст мойх словесе ис- 
тинна до зела, яко на судьбы Твоя 
уповах; “и сохраню закон Твой 
выну, в век и в век века. “И 
хождах в широте, яко заповеди 
Твоя взысках; ‘и глаголах о сви- 
дениих Твоих пред цари и не сты- 
дяхся; “и поучахся в заповедех 
Твоих, яже возлюбих зело; “и 
воздвигох руце мой к заповедем 
Твоим, яже возлюбих, и глумлях- 
ся во оправданиих Твоих. Помя- 
ни словеса Твоя рабу Твоему, 
ихже упование дал ми еси. То мя 
утеши во смирении моём, яко 
слово Твое живи мя. "Гордии 
законопреступоваху до зела, от за- 
кона же Твоего не уклонихся. 
%Помянух судьбы Твоя от века, 
Господи, и утешихся. Печаль 
прият мя от грешник, оставляю- 

щих закон Твой. “Пета бяху мне 
оправдания Твоя на месте при- 
шельствия моего. °Помянух в 
нощи имя Твое, Господи, и сохра- 
них закон Твой. °Сей бысть мне, 
яко оправданий Твоих взысках. 
"Часть моя еси, Господи: рех 
сохранити закон Твой. *Помолих- 
ся лицу Твоему всем сердцем 
моим: помилуй мя по словеси 
Твоему. *Помыслих пути Твоя и 
возвратих нозе мой во свидения 
Твоя. °Уготовихся и не смутихся 
сохранити заповеди Твоя. "Ужя 
грешник обязашася мне, и закона 
Твоего не забых. %Полунощи 
востах исповедатися Тебе о судь- 
бах правды Твоея. Причастник 
аз есмь всем боящымся Тебе и 
хранящым заповеди Твоя. “Ми- 
лости Твоея, Господи, исполнь 
земля; оправданием Твоим научи 

мя. %Благость сотворил еси с ра- 
бом Твоим, Господи, по словеси 
Твоему; %благости и наказанию, и 
разуму научи мя, яко заповедем 
Твоим веровах. “Прежде даже не 
смирити ми ся, аз прегреших, сего 
ради слово Твое сохраних. “Благ 
еси Ты, Господи, и благостию 
Твоею научи мя оправданием Тво- 
им. "Умножися на мя неправда 
гордых, аз же всем сердцем моим 
испытаю заповеди Твоя. ЗУсыри- 
ся яко млеко сердце их; аз же 
закону Твоему поучихся. ПБлаго 
мне, яко смирил мя еси, яко да 
научуся оправданием Твоим. 
*Благ мне закон уст Твоих паче 
тысящ злата и сребра. 


Слава: 


"руце Твои сотвористе мя и со- 
здасте мя; вразуми мя, и научуся 
заповедем Твоим. “Боящиися Те- 

бе узрят мя и возвеселятся, яко на 
словеса Твоя уповах. ’Разумех, 
Господи, яко правда судьбы Твоя, 
и войстинну смирил мя еси. "Бу- 
ди же милость Твоя, да утешит мя 
по словеси Твоему рабу Твоему; 
"да прийдут мне щедроты Твоя, и 
жив буду, яко закон Твой по- 
учение мое есть. "Да постыдятся 
гордии, яко неправедно беззакон- 
новаша на мя; аз же поглумлюся 
в заповедех Твоих. "Да обратят 
мя боящиися Тебе и ведящии 
свидения Твоя. %Буди сердце мое 
непорочно во оправданиих Твоих, 
яко да не постыжуся. Исчезает 
во спасение Твоё душа моя, на 
словеса Твоя уповах; %исчезоша 
очи мой в слово Твое, глаголюще: 
когда утешиши мя? °3Зане бых 
яко мех на слане, оправданий Тво- 
их не забых. “Колико есть дней 

раба Твоего? Когда сотвориши ми 
от гонящих мя суд? Поведаша 
мнё законопреступницы глумле- 
ния, но не яко закон Твой, 
Господи. Вся заповеди Твоя — 
истина; неправедно погнаша мя, 
помози ми. %Вмале не скончаша 
мене на земли, аз же не оставих 
заповедей Твоих. По милости 
Твоей живи мя, и сохраню свиде- 
ния уст Твоих. Во век, Господи, 
слово Твое пребывает на небеси. 
В род и род истина Твоя. Основал 
еси землю, и пребывает. "Учине- 
нием Твоим пребывает день, яко 
всяческая работна Тебе. °?Яко аще 
бы не закон Твой поучение мое 
был, тогда убо погибл бых во 
смирении моём; %во век не забуду 
оправданий Твоих, яко в них 
оживил мя еси. 


[Среда:] 

Твой есмь аз, спаси мя, яко 
оправданий Твоих взысках. %°Ме- 
не ждаша грешницы погубити мя; 
свидения Твоя разумех. %Всякия 
кончины видех конец, широка 
заповедь Твоя зело. "Коль воз- 
любих закон Твой, Господи, весь 
день поучение мое есть. %Паче 
враг моих умудрил мя еси запо- 
ведию Твоею, яко в век моя есть. 
Паче всех учащих мя разумех, 
яко свидения Твоя поучение мое 
есть. !Паче старец разумех, яко 
заповеди Твоя взысках. ЮЮт вся- 
каго пути лукава возбраних ногам 
мойм, яко да сохраню словеса 
Твоя; '2от судеб Твоих не укло- 
нихся, яко Ты законоположил ми 
еси. “Коль сладка гортани моему 
словеса Твоя: паче меда устом мо- 
им. '“От заповедей Твоих разу- 
мех, сего ради возненавидех всяк 

путь неправды. '°Светильник но- 
гама мойма закон Твой и свет 
стезям моим. 'Кляхся и поставих 
сохранити судьбы правды Твоея. 
17 мирихся до зела; Господи, жи- 
ви мя по словеси Твоему. '°Воль- 
ная уст моих благоволи же, 
Господи, и судьбам Твойм научи 
мя. "Душа моя в руку Твоею 
выну, и закона Твоего не забых. 
по Положиша грешницы сеть мне, 
и от заповедей Твоих не заблудих. 
11Ңаследовах свидения Твоя во 
век, яко радование сердца моего 
суть; И?приклоних сердце мое 
сотворити оправдания Твоя в век 
за воздаяние. "3Законопреступ- 
ныя возненавидех, закон же Твой 
возлюбих. Помощник мой и 
заступник мой еси Ты: на словеса 
Твоя уповах. "’Уклонитеся от 
мене, лукавнующии, и испытаю 

заповеди Бога моего. !!%Заступи 
мя по словеси Твоему, и жив буду, 
и не посрами мене от чаяния 
моего; "’помози ми, и спасуся, и 
поучуся во оправданиих Твоих 
выну. '“Уничижил еси вся отсту- 
пающыя от оправданий Твоих, 
яко неправедно помышление их. 
1'Преступающыя непщевах вся 
грешныя земли, сего ради возлю- 
бих свидения Твоя. !Пригвозди 
страху Твоему плоти моя, от судеб 
бо Твоих убояхся. '?'Сотворих суд 
и правду: не предаждь мене оби- 
дящым мя. 'Восприими раба 
Твоего во благо, да не оклеветают 
менё гордии. !Ӧчи мой исчезбсте 
во спасение Твое и в слово правды 
Твоея; !“сотвори с рабом Твоим по 
милости Твоей, и оправданием 
Твоим научи мя. !°Раб Твой есмь 
аз: вразуми мя, и увем свидения 
0, 67 >. 


ра Кафисма седмаянадесять За 


Твоя. !Время сотворити Госпо- 
деви: разориша закон Твой. !'Сего 
ради возлюбих заповеди Твоя паче 
злата и топазия. !Сего ради ко 
всём заповедем Твоим направлях- 
ся, всяк путь неправды возненави- 
дех. !Дивна свидения Твоя, сего 
ради испыта я душа моя. !%Явле- 
ние словес Твоих просвещает и 
вразумляет младенцы. !Уста моя 
отверзох и привлекох Дух, яко 
заповедей Твоих желах. 


Слава: 


182]Тризри на мя и помилуй мя, 
по суду любящих имя Твое. 
180топы моя направи по словеси 
Твоему, и да не обладает мною 
всякое беззаконие; '“избави мя от 
клеветы человеческия, и сохраню 
заповеди Твоя. '°’Лице Твоё про- 
свети на раба Твоего и научи мя 

оправданием Твоим. ''Исходища 
водная изведосте очи мой, понеже 
не сохраних закона Твоего. !Пра- 
веден еси, Господи, и прави суди 
Твой; !%заповедал еси правду сви- 
дения Твоя и истину зело. 'Ис- 
таяла мя есть ревность Твоя, яко 
забыша словеса Твоя врази мой. 
40разжжено слово Твое зело, и раб 
Твой возлюби е. "Юнейший аз 
есмь и уничижен, оправданий 
Твойх не забых. “Правда Твоя — 
правда во век, и закон Твой — 
истина. “Скорби и нужды обре- 
тоша мя; заповеди Твоя — поуче- 
ние мое. “Правда свидения Твоя 
в век; вразуми мя, и жив буду. 
°Воззвах всем сердцем моим: 
услыши мя, Господи, оправдания 
Твоя взыщу. "“Воззвах Ти: спаси 
мя, и сохраню свидения Твоя. 
4" Предварих в безгодии и воззвах, 

на словеса Твоя уповах. "Предва- 
ристе очи мой ко утру поучитися 
словесем Твоим. ‘Глас мой услы- 
ши, Господи, по милости Твоей: 
по судьбе Твоей живи мя. !%При- 
ближишася гонящии мя беззако- 
нием, от закона же Твоего удали- 
шася. Близ еси Ты, Господи, и 
вси путие Твой — истина. !°Испер- 
ва познах от свидений Твоих, яко 
в век основал я еси. !°Виждь сми- 
рение мое и изми мя, яко закона 
Твоего не забых. '!“Суди суд мой и 
избави мя; словесё ради Твоего 
живи мя. '°Далече от грешник 
спасение, яко оправданий Твоих 
не взыскаша. !%Щедроты Твоя 
многи, Господи, по судьбе Твоей 
живи мя. !°"Мндӧзи изгонящии мя 
и стужающии ми, от свидёний 
Твоих не уклонихся. 'Видех не- 
разумевающыя, и истаях, яко 

словёсе Твойх не сохраниша. 
15Виждь, яко заповеди Твоя воз- 
любих; Господи, по милости Твоей 
живи мя. Начало словес Твоих 
истина, и во век вся судьбы прав- 
ды Твоея. ''Князи погнаша мя 
туне, и от словес Твоих убояся 
сердце мое. !%Возрадуюся аз о 
словесех Твоих, яко обретаяй ко- 
рысть многу. !%Неправду возне- 
навидех и омерзих, закон же Твой 
возлюбих. !%“Седмерицею днем хва- 
лих Тя о судьбах правды Твоея. 
1°Мир мног любящым закон Твой, 
и несть им соблазна. !%Чаях спа- 
сения Твоего, Господи, и заповеди 
Твоя возлюбих. "Сохрани душа 
моя свидения Твоя, и возлюби я 
зело. !%Сохраних заповеди Твоя и 
свидения Твоя, яко вси путие мой 
пред Тобою, Господи. !%Да при- 
ближится моление моё пред Тя, 

Господи: по словеси Твоему вразу- 
ми мя. "Да внидет прошение мое 
пред Тя, Господи: по словеси Твое- 
му избави мя. !"Отрыгнут устне 
мой пение, егда научиши мя 
оправданием Твоим. !'Провещает 
язык мой словеса Твоя, яко вся 
заповеди Твоя — правда. !"%Да 
будет рука Твоя еже спасти мя, 
яко заповеди Твоя изволих. "“Воз- 
желах спасение Твое, Господи, и 
закон Твой поучение моё есть. 
Жива будет душа моя и вос- 
хвалит Тя, и судьбы Твоя помогут 
мне. !'%Заблудих, яко овча погиб- 
шее: взыщи раба Твоего, яко за- 
поведей Твоих не забых. 


Слава: 


По 17-й кафисме. Трисвятое. И по 
Отче наш... 


ой: 

Таже тропари, глас 2 

Согреших к Тебе, Спасе, яко 
блудный сын: приими мя, Отче, 
кающагося, и помилуй мя, Боже. 

Слава: Зову к Тебе, Христе Спа- 
се, мытарёвым гласом: очисти мя 
якоже онаго и помилуй мя, Боже. 

И ныне: Богородице, не презри 
мя, требующа заступления Твое- 
го: на Тя бо упова душа моя, и 
помилуй мя. 

Господи, помилуй (40) и мо- 
литва: 

Владыко, Господи, Вседержи- 
телю и Творче всех, щедрот Отец, 
и милости Бог, от земли создавый 
человека и показавый его по 0б- 
разу Твоему и по подобию, да и 
тем прославится великолепое имя 
Твое на земли, и исторгнена убо 
преступлением Твоих заповедей, 
паки на лучшее возсоздавый его 

во Христе Твоем, и возведый на 
небеса; благодарю Тя, яко умно- 
жил еси на мне величие Твое, и не 
предал мя еси врагом моим в ко- 
нец, исторгнути мя ищущым в 
пропасть адову, ниже оставил мя 
еси погибнути со беззаконии мой- 
ми. Ныне убо, многомилостиве и 
любоблаже Господи, не хотяй 
смерти грешнаго, но обращения 
ожидаяй И приёмляй; Иже низ- 
верженныя исправляяй, сокру- 
шенныя исцеляяй, обрати и мене 
к покаянию, и низверженнаго ис- 
прави, и сокрушеннаго исцели; 
помяни Твоя щедроты и яже от 
века Твою непостижимую бла- 
гость, и моя безмерная забуди 
беззакония, яже делом и словом, 
и мыслию соверших; разреши 
ослепление сердца моего, и даждь 
ми слёзы умиления на очищение 

скверны мысли моея. Услыши, 
Господи, вонми, Человеколюбче, 
очисти, Благоутробне, и от мучи- 
тельства во мне царствующих 
страстей окаянную мою душу сво- 
боди. И не ктому да содержит мя 
грех, ниже да возможет на мя 
боритель демон, ниже к своему 
хотению да ведёт мя, но держав- 
ною Твоёю рукою его владычества 
исхитивый мя, Ты царствуй во 
мне, благий и человеколюбивый 
Господи, и всего Твоего быти, и 
жити мне прочее по Твоей бла- 
говоли воли. И подаждь ми неиз- 
реченною благостию сердца очи- 
щение, уст хранение, правоту 
деяний, мудрование смиренное, 
мир помыслов, тишину душевных 
мойх сил, радость духовную, лю- 
бовь истинную, долготерпение, 
благость, кротость, веру нелице- 

мёрну, воздержание обдержатель- 
ное и всёх мя благих плодов 
исполни дарованием Святаго Тво- 
его Духа. И не возведи мене в 
преполовение дний моих, ниже 
неисправлену и неготову душу 
мою восхитиши, но соверши мя 
Твойм совершенством и тако мя 
настоящаго жития изведи; яко да, 
невозбранно прошед начала и 
власти тьмы, Твоёю благодатию 
узрю и аз неприступныя Твоея 
славы доброту неизреченную со 
всеми святыми Твойми, в нихже 
освятися и прославися всечестное 
и великолепое имя Твое, Отца и 
Сына и Святаго Духа ныне и прис- 
но, и во веки веков, аминь. 


АПОСТОЛ 


К Ефесянам Послания святаго 
Апостола Павла чтение (Еф.6,10-17) 


о ГО ае 


ИЗ Апостол ЕФ 


Братия мои, укрепляйтесь Гос- 
подом и могуществом силы Его. 
Облекитесь во всеоружие Божие, 
чтобы вам можно было стать про- 
тив козней диавольских, потому 
что наша брань не против крови и 
плоти, но против начальств, про- 
тив властей, против мироправи- 
телей тьмы века сего, против ду- 
хов злобы поднебесной. Для сего 
приимите всеоружие Божие, дабы 
вы могли противостать в день 
злый и, все преодолев, устоять. 
Итак станьте, препоясав чресла 
ваши истиною и облекшись в бро- 
ню праведности, и обув ноги в 
готовность благовествовать мир; а 
паче всего возьмите щит веры, 
которым возможете угасить все 
раскаленные стрелы лукавого; и 
шлем спасения возьмите, и меч 
духовный, который есть слово 
Божие. 


СР Э 


5 Евангелие Се 


ЕВАНГЕЛИЕ 
От Матфея святаго Евангелия 
чтение (Мф. 10, 37-38; 11, 28-30.) 


Слава Тебе, Господи, слава 
Тебе! (Поклон.) 

Кто любит отца или мать более, 
нежели Меня, не достоин Меня; и 
кто любит сына или дочь более, 
нежели Меня, не достоин Меня; и 
кто не берет креста своего и 
следует за Мною, тот не достоин 
Меня. 

Придите ко Мне все труждаю- 
щиеся и обремененные, и Я успо- 
кою вас; возьмите иго Мое на себя 
и научитесь от Меня, ибо Я кроток 
и смирен сердцем, и найдете по- 
кой душам вашим; ибо иго Мое 
благо, и бремя Мое легко. 


ОО 
: (РУ 954 


9 9 9 © © © 
АКАФИСТ 
ПРЕСВЯТЕЙ БОГОРОДИЦЕ 
Кондак 1 


Взбранной Воеводе победитель- 
ная, яко избавльшеся от злых, 
благодарственная восписуем Ти, 
раби Твои, Богородице, но, яко 
имущая державу непобедимую, от 
всяких нас бед свободи, да зовем 
Ти: радуйся, Невесто Неневест- 
ная. 


Икос 1 


Ангел предстатель с небесё пб- 
слан бысть рещи Богорбдице: 
радуйся; и со безплотным гласом, 
воплощаема Тя зря, Господи, ужа- 
сашеся и стояше, зовый к Ней 
таковая: Радуйся, Еюже радость 

возсияет; радуйся, Еюже клятва 
изчёзнет. Радуйся, падшаго Ада- 
ма воззвание; радуйся, слёз Ёви- 
ных избавление. Радуйся, высото, 
неудобовосходимая человеёчески- 
ми помыслы; радуйся, глубино 
неудобозримая и ангельскима 
очима. Радуйся, яко еси Царево 
седалище; радуйся, яко носиши 
Носящаго вся. Радуйся, Звездо, 
являющая Солнце; радуйся, 
утробо Божественнаго воплоще- 
НИЯ. Радуйся, Еюже обновляется 
тварь; радуйся, Еюже поклоня- 
емся Творцу. Радуйся, Невесто 
Неневестная. 


Кондак 2 


Видящи Святая Себе в чистоте, 
глаголет Гаврийилу дерзостно: 
преславное твоего гласа неудобо- 
приятельно души Моей является: 

безсеменнаго бо зачатия рож- 
дество како глаголеши, зовый: 
Аллилуия. 


Икос 2 

Разум недоразумеваемый разу- 
мети Дева ищущи, возопи к 
служащему: из боку чисту, Сыну 
како есть родитися мощно, рцы 
Ми? К Нейже он рече со страхом, 
обаче зовый сице: Радуйся, Совета 
неизреченнаго Тайннице; радуй- 
ся, молчания просящих веро. 
Радуйся, чудес Христовых нача- 
= радуйся, велений Его главиз- 
. Радуйся, лествице небесная, 
ож сниде Бог; радуйся, мосте, 
преводяй сущих от земли на нёбо. 
Радуйся, Ангелов многословущее 
чудо; радуйся, бесов многопла- 
чевное поражение. Радуйся, Свет 
неизреченно родившая; радуйся, 
еже како, ни единаго же на- 

учившая. Радуйся, премудрых 
превосходящая разум; радуйся, 
вёрных озаряющая смыслы. Ра- 
дуйся, Невесто Неневестная. 


Кондак 3 


Сила Вышняго осени тогда к 
зачатию Браконеискусную и бла- 
гоплодная Тоя ложесна, яко село 
показа сладкое, всем хотящим 
жати спасение, внегда пети сице: 
Аллилуия. 


Икос 3 

Имущи Богоприятную Дева ут- 
робу, востече ко Елисавети; мла- 
денец же оноя абие познав Сея 
целование, радовашеся, и игрань- 
ми, яко песньми, вопияше к Бого- 
родице: Радуйся, отрасли неувя- 
даемыя розго; радуйся, Плода 
безсмёртнаго стяжание. Радуйся, 
Делателя делающая Человеко- 

любца; радуйся, Садителя жизни 
нашея рождшая. Радуйся, ниво, 
растящая гобзование щедрот; ра- 
дуйся, трапезо, носящая обилие 
очищений. Радуйся, яко рай пищ- 
ный процветаеши; радуйся, яко 
пристанище душам готовиши. 
Радуйся, приятное молитвы кади- 
ло; радуйся, всего мира очище- 
ние. Радуйся, Божие к смертным 
благоволение; радуйся, смертных 
к Богу дерзновение. Радуйся, 
Невесто Неневестная. 


Кондак 4 


Бурю внутрь имея помышле- 
ний сумнительных, целомудрен- 
ный Иосиф смятеся, к Тебе зря, 
Небрачней, и бракоокрадованную 
помышляя, Непорочная; уведев 
же Твоё зачатие от Духа Свята, 
рече: Аллилуия. 

Икос 4 


Слышаша пастырие Ангелов, 
поющих плотское Христово при- 
шествие, и, текше яко к Пастырю, 
ВИДЯТ Сего яко агнца непорочна, 
ВО чреве Мариине упасшася, Юже 
поюще реша: Радуйся, Агнца И 
Пастыря Мати; радуйся, дворе 
словесных овец. Радуйся, невиди- 
мых врагов мучение; радуйся, 
райских дверей отверзение. Ра- 
дуйся, яко небесная срадуются 
земным; радуйся, яко земная 
сликовствуют небесным. Радуйся, 
апостолов немолчная уста; радуй- 
ся, страстотерпцев непобедимая 
дерзосте. Радуйся, твёрдое веры 
утверждение; радуйся, светлое 
благодати познание. Радуйся, Ею- 
же обнажися ад; радуйся, Еюже 
облекохомся славою. Радуйся, 
Невесто Неневестная. 

ВР ры. 


Кондак 5 


Боготёчную звезду узревше вол- 
сви, тоя последоваша зари и, яко 
светильник держаще ю, тою ис- 
пытаху крепкаго Царя и, достиг- 
ше Непостижимаго, возрадоваша- 
ся, Ему вопиюще: Аллилуия. 


Икос 5 


Видеша отроцы халдейстии на 
руку Девичу Создавшаго рукама 
человеки и Владыку разумевающе 
Его, аще и рабий прият зрак, 
потщашася дарми послужити Ему 
и возопити Благословенней: Ра- 
дуйся, Звезды незаходимыя Мати; 
радуйся, заре таинственнаго дне. 
Радуйся, прелести пещь угасив- 
шая; радуйся, Троицы тайнники 
просвещающая. Радуйся, мучи- 
теля безчеловечнаго изметающая 
от начальства; радуйся, Господа 

Человеколюбца показавшая Хри- 
ста. Радуйся, варварскаго избав- 
ляющая служения; радуйся, ти- 
мёния изымающая дел. Радуйся, 
огня поклонение угасившая; ра- 
дуйся, пламене страстей изменяю- 
щая. Радуйся, верных наставнице 
целомудрия; радуйся, всех родов 
веселие. Радуйся, Невесто Нене- 
вестная. 


Кондак 6 
Проповедницы богоноснии быв- 
ше волсви, возвратишася в Вави- 
лон, скончавше Твое пророчество 
И проповедавше Тя Христа всём, 
оставиша Ирода, яко буесловяща, 
не ведуща пети: Аллилуия. 


Икос 6 


Возсиявый во Египте просве- 
щение истины, отгнал еси лжи 
тьму: идоли бо его, Спасе, не тер- 

пяще Твоея крепости, падоша, 
сих же избавльшиися вопияху к 
Богородице: Радуйся, исправле- 
ние человеков; радуйся, низпаде- 
ние бесов. Радуйся, прелести дер- 
жаву поправшая; радуйся, идоль- 
скую лесть обличившая. Радуйся, 
море, потопившее фараона мыс- 
леннаго; радуйся, каменю, напо- 
ивший жаждущия жизни. Радуй- 
ся, огненный столпе, наставляяй 
сущия во тме; радуйся, покрове 
миру, ширший облака. Радуйся, 
пище, манны приёмнице; радуй- 
ся, сладости святыя служитель- 
нице. Радуйся, земле обетования; 
радуйся, из неяже течет мёд и мле- 
ко. Радуйся, Невесто Неневестная. 


Кондак 7 


Хотящу Симеону от нынешняго 
века преставитися прелестнаго, 
вдался еси яко младенец тому, но 

познался еси ему и Бог совер- 
шенный. Темже удивися Твоей 
неизречённей премудрости, зо- 
вый: Аллилуия. 


Икос 7 


Новую показа тварь, явлься 
Зиждитель нам, от Него бывшим, 
из безсеменныя прозяб утробы и, 
сохранив Ю, якоже бе, нетленну; 
да чудо видяще, воспойм Ю, вопи- 
юще: Радуйся, цвете нетления; 
радуйся, венче воздержания. Ра- 
дуйся, воскресения образ облис- 
тающая; радуйся, ангельское жи- 
тие являющая. Радуйся, древо 
светлоплодовитое, от негоже пита- 
ются вернии; радуйся, древо бла- 
госеннолиственное, имже покры- 
ваются мнози. Радуйся, во чреве 
носящая Избавителя плененным; 
радуйся, рождшая Наставника 

заблуждшим. Радуйся, Судии Пра- 
веднаго умоление; радуйся, мно- 
гих согрешёний прощение. Радуй- 
ся, одеждо нагих дерзновения; 
радуйся, любы, всякое желание 
побеждающая. Радуйся, Невесто 
Неневестная. 


Кондак 8 


Странное рождество видевше, 
устранимся суетнаго мира, ум на 
небеса преложше: сего бо ради 
высокий Бог на земли явися сми- 
ренный человек, хотяй привлещи 
к высоте, Тому вопиющия: Алли- 
луия. 

Икос 8 

Весь бе в нижних и вышних 
никакоже отступи неописанное 
Слово: снисхождёние бо Божест- 
венное, не прехождёние же мест- 
ное бысть, и рождество от Девы 

Богоприятныя, слышащия сия: 
Радуйся, Бога невместимаго вме- 
стилище; радуйся, честнаго таин- 
ства двери. Радуйся, неверных 
сумнительное слышание; радуй- 
ся, верных известная похвало. 
Радуйся, колеснице пресвятая Су- 
щаго на Херувимех; радуйся, 
селение преславное Сущаго на 
Серафимех. Радуйся, противная в 
тожде собравшая; радуйся, дев- 
ство и рождество сочетавшая. 
Радуйся, Еюже разрешися пре- 
ступление; радуйся, Еюже отвёр- 
зеся рай. Радуйся, ключу Царст- 
вия Христова; радуйся, надеждо 
благ вечных. Радуйся, Невесто 
Неневеёстная. 
Кондак 9 

Всякое естество ангельское уди- 
вися великому Твоего вочело- 
вечения делу: неприступнаго бо, 

яко Бога, зряше всём приступнаго 
Человека, нам убо спребывающа, 
слышаща же от всех: Аллилуия. 


Икос 9 


Ветия многовещанныя, яко 
рыбы безгласныя видим о Тебе, 
Богородице, недоумевают бо гла- 
голати: еже како и Дева пре- 
бываеши, и родити возмогла еси. 
Мы же, таинству дивящеся, верно 
вопием: Радуйся, премудрости Бо- 
жия приятелище; радуйся, про- 
мышления Его сокровище. Радуй- 
ся, любомудрыя немудрыя явля- 
ющая; радуйся, хитрословесныя 
безсловесныя обличающая. Радуй- 
ся, яко обуяша лютии взыскателе; 
радуйся, яко увядоша баснотвор- 
цы. Радуйся, афинейская плете- 
ния растерзающая; радуйся, ры- 
барския мрежи исполняющая. 

Радуйся, из глубины неведения 
извлачающая; радуйся, многи в 
разуме просвещающая. Радуйся, 
кораблю хотящих спастися; радуй- 
ся, пристанище житейских пла- 
ваний. Радуйся, Невесто Нене- 
вестная. 


Кондак 10 


Спастй хотя мир, Иже всёх 
Украситель, к сему самообетован 
прииде, и Пастырь сый, яко Бог, 
нас ради явися по нам Человек: 
подобным бо подобное призвав, 
яко Бог, слышит: Аллилуия. 


Икос 10 


Стена еси девам, Богородице 
Дево, и всем, к Тебе прибега- 
ющим, ибо небесе и земли Творец 
устрои Тя, Пречистая, всёлься во 
утробе Твоей и вся приглашати 

Тебе научив: Радуйся, столпе дев- 
ства; радуйся, дверь спасения. 
Радуйся, начальнице мысленнаго 
наздания; радуйся, подательнице 
Божественныя благости. Радуйся, 
Ты бо обновила еси зачатыя студ- 
но; радуйся, Ты бо наказала еси 
окраденныя умӧм. Радуйся, тли- 
теля смыслов упраждняющая; ра- 
дуйся, Сеятеля чистоты рождшая. 
Радуйся, чертоже безсеменнаго 
уневещения; радуйся, верных Гос- 
подеви сочетавшая. Радуйся, доб- 
рая младопитательнице девам; ра- 
дуйся, невестокрасительнице душ 
святых. Радуйся, Невесто Нене- 
вёстная. 
Кондак 11 

Пение всякое побеждается, 
спростретися тщащееся ко мно- 
жеству многих щедрот Твойх: 
равночисленныя бо песка песни 

аще приносим Ти, Царю Святый, 
ничтоже совершаем достойно, 
яже дал еси нам, Тебе вопиющим: 
Аллилуия. 
Икос 11 

Светоприемную свещу, сущим 
во тме явльшуюся, зрим Святую 
Деву: невещественный бо вжига- 
ющи огнь, наставляет к разуму 
Божественному вся, зарею ум про- 
свещающая, званием же почита- 
емая, сими: Радуйся, луче умнаго 
Солнца; радуйся, светило Незахо- 
димаго Света. Радуйся, молние, 
души просвещающая; радуйся, 
яко гром, враги устрашающая. 
Радуйся, яко многосветлое воз- 
сияваеши просвещение; радуйся, 
яко многотекущую источаеши ре- 
ку. Радуйся, купели живопису- 
ющая Образ; радуйся, греховную 
отъемлющая сквёрну. Радуйся, 

бане, омывающая совесть; радуй- 
ся, чаше, черплющая радость. 
Радуйся, обоняние Христова бла- 
гоухания; радуйся, животе тай- 
наго веселия. Радуйся, Невесто 
Неневестная. 
Кондак 12 

Благодать дати восхотев, дол- 
гов древних, всех долгов Реши- 
тель человеком, прийде Собою ко 
отшедшим Того благодати и, раз- 
драв рукописание, слышит от всех 
сице: Аллилуия. 


Икос 12 


Поюще Твое Рождество, хва- 
лим Тя вси, яко одушевленный 
храм, Богородице: во Твоей бо 
вселився утробе содержай вся ру- 
кою Господь; освяти, прослави и 
научи вопити Тебе всех: Радуйся, 
селение Бога и Слова; радуйся, 

святая святых большая. Радуйся, 
ковчёеже позлащенный Духом; ра- 
дуйся, сокровище живота неис- 
тощимое. Радуйся, честный венче 
царей благочестивых; радуйся, 
честная похвало иереев благого- 
вейных. Радуйся, Церкве непоко- 
лебимый столпе; радуйся, Цар- 
ствия нерушимая стено. Радуйся, 
Еюже воздвижутся победы; ра- 
дуйся, Еюже низпадают врази. 
Радуйся, тела моего врачевание; 
радуйся, души моея спасение. 
Радуйся, Невесто Неневестная. 


Кондак 13 
О, Всепетая Мати, рождшая 
всех святых Святейшее Слово! 
Нынешнее приёмши приношение, 
от всякия избави напасти всех и 
будущия изми муки о Тебе вопию- 
щих: Аллилуия. (Трижды. ) 

Акафист Пресвятей Богородице 


Икос 1 


саб 54 


Ангел предстатель с небесё по- 
слан бысть рещи Богородице: 
радуйся; и со безплотным гласом, 
воплощаема Тя зря, Господи, ужа- 
сашеся и стояше, зовый к Ней 
таковая: Радуйся, Еюже радость 
возсияет; радуйся, Еюже клятва 
изчезнет. Радуйся, падшаго Ада- 
ма воззвание; радуйся, слёз Еви- 
ных избавление. Радуйся, высото, 
неудобовосходимая человечески- 
ми помыслы; радуйся, глубино 
неудобозримая и ангельскима 
очима. Радуйся, яко еси Царево 
седалище; радуйся, яко носиши 
Носящаго вся. Радуйся, Звездо, 
являющая Солнце; радуйся, 
утробо Божественнаго воплоще- 
НИЯ. Радуйся, Еюже обновляется 
тварь; радуйся, Еюже поклоняем- 

ся Творцу. Радуйся, Невесто Не- 
невестная. 


Кондак 1 


Взбранной Воеводе победитель- 
ная, яко избавльшеся от злых, 
благодарственная восписуем Ти, 
раби Твои, Богородице, но, яко 
имущая державу непобедимую, от 
всяких нас бед свободи, да зовем 
Ти: радуйся, Невесто Неневест- 
ная. 


Молитва 


О, Пресвятая Госпоже Влады- 
чице Богородице, вышши еси всех 
Ангел и Архангел и всея твари 
честнейши, помощнице еси оби- 
димых, ненадеющихся надеяние, 
убогих заступнице, печальных 
утешение, алчущих кормитель- 
нице, нагих одеяние, больных 
исцеление, грешных спасение, 

христиан всех поможение и за- 
ступлёние! О, Всемилостивая Гос- 
поже, Дево Богородице Влады- 
чице! Милостию Твоёю спаси и 
помилуй святейшия патриархи 
православныя,  преосвященныя 
митрополиты, архиепископы и 
епископы и весь священнический 
и иноческий чин, и вся право- 
славныя христианы ризою Твоёю 
честною защити; и умоли, Госпо- 
же, из Тебе без семене вопло- 
тившагося Христа Бога нашего, 
да препояшет нас силою Своёю 
свыше на невидимыя и видимыя 
враги наша. О, Всемилостивая 
Госпоже Владычице Богородице! 
Воздвигни нас из глубины гре- 
ховныя и избави нас от глада, 
губительства, от труса и потопа, 
от огня и меча, от нахождения 
иноплеменных и междоусобныя 

брани, и от напрасныя смерти, и 
от нападения вражия, и от тле- 
творных ветр, и от смертоносныя 
язвы, и от всякаго зла. Подаждь, 
Госпоже, мир и здравие рабом 
Твоим, всем православным хри- 
стианом, и просвети им ум и очи 
сердечнии, еже ко спасению; и 
сподоби ны, грешныя рабы Твоя, 
Царствия Сына Твоего, Христа 
Бога нашего; яко держава Его 
благословена и препрославлена со 
Безначальным Его Отцем и с Пре- 
святым и Благим, и Животво- 
рящим Его Духом ныне и присно, 
и во веки веков. Аминь. 

ПОМЯННИК 


О живых 


Помяни, Господи Иисусе Хрис- 
тё, Боже наш, милости и щедроты 
Твоя от века сущия, ихже ради И 
вочеловёчился есй, И распятие И 
смерть, спасения ради право в Тя 
верующих, претерпети ИЗВОЛИЛ 
есй; И воскрес из мертвых, воз- 
неслся еси на небеса и седиши 
одесную Бога Отца, и призираеши 
на смиренныя мольбы всем серд- 
цем призывающих Тя; приклони 
ухо Твое, и услыши смиренное мо- 
ление мене, непотребнаго раба 
Твоего, в воню благоухания ду- 
ховнаго Тебе за вся люди Твоя 
приносящаго. И в первых помянӣ 

Церковь Твою Святую, Соборную 
И Апостольскую, юже снабдел еси 
честною Твоёею Кровию, и утвер- 
ДИ, и укрепи, и разшири, умножи, 
умири, и непреобориму адовыми 
враты во веки сохрани; разди- 
рания Церквей утиши, шатания 
языческая угаси, и ересей воста- 
ния скоро разори и искорени, и в 
ничтоже силою Святаго Твоего 
Духа обрати. (Поклон.) 

Спаси, Господи, и помилуй бо- 
гохранимую страну нашу, власти 
и воинство ея, да тихое И безмӧлв- 
ное житие поживем во всяком 
благочёстии и чистоте. (Поклон.) 

Спаси, Господи, и помилуй 
Великаго Господина и отца на- 
шего Святейшего Патриарха 
Алексия, преосвященныя митро- 
политы, архиепископы и епи- 
скопы православныя, иереи же и 
диаконы, и весь причет церков- 

ный, яже поставил еси пасти сло- 
вёсное Твое стадо, и молитвами их 
помилуй и спаси мя грешнаго. 
(Поклон. ) 

Спаси, Господи, и помилуй от- 
ца моего духовнаго (имя егб), и 
святыми его молитвами прости 
моя согрешения. (Поклон.) 

Спаси, Господи, и помилуй ро- 
дители моя (имена их), братию и 
сёстры, и сродники моя по плоти, 
и вся ближния рода моего, и 
други, и даруй им мирная Твоя и 
премирная благая. (Поклон.) 

Спаси, Господи, и помилуй 
старцы и юныя, нищия и сироты 
и вдовицы, и сущия в болезни и в 
печалех, бедах же и скорбех, об- 
стояниих и пленениих, темницах 
же и заточениих, изряднее же в 
гонениих, Тебе ради и вёры пра- 
вославныя, от язык безбожных, от 
отступник и от еретиков, сущия 

рабы Твоя, и помяни я, посети, 
укрепи, утеши, и вскоре силою 
Твоею ослабу, свободу и избаву им 
подаждь. (Поклон.) 

Спаси, Господи, и помилуй 
посланныя в службу, путешест- 
вующия, отцы и братию нашу, и 
вся православныя христианы. 
(Поклон.) 

Спаси, Господи, и помилуй их- 
же аз безумием моим соблазних, 
и от пути спасительнаго отвратих, 
к делом злым и неподобным при- 
ведох; Божественным Твоим Про- 
мыслом к пути спасения паки 
возврати. (Поклон.) 

Спаси, Господи, и помилуй не- 
навидящия И обидящия МЯ, И ТВО- 
рящия ми напасти, и не остави их 
погибнути мене ради грешнаго. 
(Поклон. ) 

Отступившия от православныя 
веры и погибельными ересьми 

ослепленныя, светом Твоего по- 
знания просвети и Святей Твоей 
Апостольстей Соборней Церкви 
причти. (Поклон.) 

Мерзкое и богохульное безбож- 
ное владычество вскоре испровер- 
жи и православным христианом 
предаждь, правоверие же утверди 
и воздвигни рог христианский и 
ниспосли на нас милости Твоя 
богатыя. 

О усопших 

Помяни, Господи, от жития 
сего отшедшия святейшия патри- 
архи, преосвященныя митрополи- 
ты, архиепископы и епископы 
православныя, во иерейстем же и 
причте церковнем, и монашестем 
чине Тебе послужившия, и в вёч- 
ных Твоих селениих со святыми 
упокой. (Поклон.) 

Помяни, Господи, души усоп- 
ших рабов Твоих, родителей моих 

(имена их), и всех сродников по 
плоти; и прости их вся согреше- 
ния вольная и невольная, даруя 
им Царствие и причастие вечных 
Твоих благих и Твоея безконеч- 
ныя и блаженныя жизни наслаж- 
дение. (Поклон.) 

Помяни, Господи, и вся в на- 
дежди воскресения и жизни вёч- 
ныя усопшия отцы и братию на- 
шу, и сёстры, и зде лежащия и 
повсюду православныя христианы 
и со святыми Твойми, идеже при- 
сещает свет лица Твоего, всели, и 
нас помилуй, яко благ и человеко- 
любец. Аминь. (Поклон.) 

Подаждь, Господи, оставление 
грехов всем прежде отшедшим в 
вере и надёжди воскресёния 
отцем, братиям и сёстрам нашим 
и сотвори им вечную память. 
(Трижды). 


КАК СОВЕРШАЕТСЯ 
МОЛИТВА ПО ЧЕТКАМ“ 


Возлюбленные братья, вострубим 
подъем! 

Враги наши бесы не спят и непре- 
станно трудятся, чтобы ввергнуть нас 
во грехи и по причине грехов и страс- 
тей — во глубину адскую. Мы не 
можем противоборствовать им ничем 
другим, кроме молитвы. Чтение ду- 
ховных книг прекрасно и полезно. 
Чтение или посещение церковных 
служб помогает тем из нас, которые 
имеют для этого возможность. 

Однако для многих способом, ко- 
торый может заменить другие спосо- 
бы молитвы, является молитва по 


* Данное правило употребляется на Святой 
Горе Афон монахами, не имеющими возмож- 
ности посещать уставные церковные службы. 

чёткам. На каждом узелке чёток при- 
зывай имя Господа Иисуса, произно- 
ся краткую молитву «Господи Иисусе 
Христе, Сыне Божий, помилуй мя» 
или просто: «Господи Иисусе Христе, 
помилуй мя». Начинай так: «Молит- 
вами святых отец наших, Господи 
Иисусе Христе, Боже наш, помилуй 
нас. Аминь. Слава Тебе, Боже наш, 
слава Тебе. Царю Небесный. Трисвя- 
тое. Пресвятая Троице. Отче наш. 
Господи помилуй (12 раз). Слава, и 
ныне. Приидите, поклонимся. 50-й 
псалом». Затем краткая импровизи- 
рованная молитва один раз в день с 
кратким славословием, благодарени- 
ем, исповеданием, прошением остав- 
ления твоих грехов и укрепления те- 
бя и твоих братьев во Христе в добром 
подвиге. И молитва по чёткам следу- 
ющим образом. 

Вечерня по чёткам или по часам 
без чёток: 

9 сотниц Спасителю или 15 минут 
по часам; 

3 сотницы Божией Матери или 
5 минут по часам; 

1 сотница святому дня или 2 ми- 
нуты по часам; 

1 сотница святому храма или 2 ми- 
нуты по часам; 

1 сотница святому седмицы или 
2 минуты по часам. 

Повечерие. Так же, как и вечерня, 
с добавлением 6 сотниц Божией Мате- 
ри или 10 минут по часам и 1 сотни- 
цы ангелу-хранителю или 2 минут по 
часам. 

Полунощница: 

12 сотниц Спасителю или 20 минут 
по часам; 

3 сотницы Божией Матери или 
5 минут по часам. 

Утреня: 

27 сотниц Спасителю или 1 час по 
часам; 

9 сотниц Божией Матери или 
15 минут по часам; 

по 1 сотнице или по 2 минуты 
святому дня, святому храма и свято- 
му седмицы, как на вечерне; 

8 сотницы всем святым или 5 ми- 
нут по часам. 

Последование ко святому прича- 
щению: 

12 сотниц Спасителю или 20 минут 
по часам; 

3 сотницы Божией Матери или 
5 минут по часам. 

Молебен Спасителю, Божией Ма- 
тери или святому: 

6 сотниц или 10 минут по часам. 

Часы 1-й, 3-й, 6-й, 9-й: 

18 сотниц Спасителю или полчаса 
по часам; 

6 сотниц Божией Матери или 
10 минут по часам. 

Если у тебя мало свободного вре- 
мени и ты едешь в автобусе или на- 
ходишься где-то еще, вместо того, 
чтобы рассматривать окружающих, 
посмотри на свои часы, заключись 
внутри себя и произноси молитву, 
как мы сказали выше. 

Благодаря привычке, неотступно- 
му вниманию и непрестанной молит- 
ве ты станешь труднодостижимой 
целью для лукавого. Соединяя с этим 
благоделание любви, милосердия, ве- 

ры, сострадания, умиления, само- 
осуждения, надежды на Бога, регу- 
лярной исповеди и божественного 
причащения, ты приобретешь креп- 
кий арсенал оружия и сделаешься за- 
щищенным благодатью Божией и 
почти недоступным для смертонос- 
ных стрел диавола. Господь сказал: 
«Без Мене не можете творити ниче- 
соже» (Ин. 15, 5). Поэтому, зная свою 
немощь, смиряйся и прославляй Отца 
и Сына и Святаго Духа ныне и присно 
и во веки веков. Аминь. 


Молитвы, читаемые по чёткам 


Спасителю: Господи Иисусе Хри- 
сте, помилуй мя. 

Божией Матери: Пресвятая Бого- 
родице, спаси мя. 

Святым: Святый апостоле (муче- 
ниче, пророче, праведный, преподоб- 
не отче наш, святителю отче наш и 
т.д.), моли Бога о мне (или просто: 
святе (святая)... моли Бога о мне). 

Ангелу-хранителю: Святый Анге- 
ле мой, сохрани мя. 

Молитва по чёткам 

Молитвы святым седмицы 


В понедельник: Святии архангели, 
молите Бога о мне. 

Во вторник: Крестителю Христов, 
моли Бога о мне. 

В среду и пяток: Кресте Христов, 
спаси мя силою твоею. 

В четверток: Святии апостоли, 
молите Бога о мне: 

святителю отче Николае, моли Бо- 
га о мне. 

В субботу: Вси святии, молите Бо- 
га о мне. 

В неделю: Пресвятая Троице (Бо- 
же мой), помилуй мя. 


Старец проигумен Харалампий, 
монастырь преп. Дионисия, 
Святая Гора Афон 

